**Р Е Ш Е Н И Я ОТ ОБЩОТО ГОДИШНО СЪБРАНИЕ 17.03.2023 Г.**

1. Приема отчетния доклад за дейността на Асоциацията за 2022 година, изнесен пред Общото събрание от Председателя на Асоциацията.
2. Общото събрание оцени работата на Управителния съвет като добра.
3. Представители на Асоциацията да се включат активно в работата на Комисията по туризъм към Народното събрание за подготовка на Новия Закон за туризма. Поканата за участие на членове от Национална асоциация ХоРеКа в подготовката на Закона е от Комисията по туризъм към Парламента. Асоциацията многократно е заявявала писмено на Министерство на туризма готовност за безвъзмездно съдействие при подготовката на специален раздел в Закона за туризма, свързан с изискванията за оборудване на хотели и ресторанти.
4. Да продължат срещите с Изпълнителната агенция за малки с средни предприятия, относно предоставяне на финансова подкрепа на производителите от бранша ХоРеКа за участие в национални специализирани изложения. Две поредни години Агенцията предоставя средства за изложението СИХРЕ, но площта, която спонсорира е твърде малка / 9 кв.м. за фирма/, а документите и бюрокрацията, твърде големи и поради тази причина малка част от фирмите се възползват.
5. Да продължат срещите и разговорите с Министерствата и Агенциите, за представяне на проблеми, касаещи сектора ХоРеКа.
6. Фирмите да подават информация в Асоциацията за проблеми по различни казуси и мероприятия, както и нови идеи за работата на Асоциацията.
7. Изслуша отчета на Контролния съвет, изнесен пред Общото събрание от председателя на Контролния съвет. Няма констатирани нарушения на Устава от членове на Асоциацията, както и няма нарушения в изразходването на средствата на Асоциацията и в дейността на изпълнителните органи.
8. Общото събрание на основание чл.34, ал.1, т.11 от Устава приема отчета за работата на Контролния съвет на Асоциацията за 2022 г.
9. Одобрява и приема Годишния финансов отчет на Национална асоциация ХоРеКа към 31.12.2022 година.
10. Задължава Михаил Христов Абаджиев в качеството си на Председател на УС на Национална асоциация Хотел, Ресторант, Кафетерия /ХоРеКа/, ЕИК 130986071, да подготви необходимите документи във връзка с публикуването на ГФО в Търговския регистър.

Присъстващите бяха запознати с проекто - бюджета за 2023 година и с планираните приходи и разходи по пера в подробен доклад.

1. Общото събрание приема Бюджета на Асоциацията за 2023 година, с направените препоръки:
* Управителният и Контролният съвет да прецизират разходната част на бюджета и да се намери възможност за съкращаване на разходите при необходимост;
* За увеличаване на средствата по приходната част на бюджета да се работи по-активно за привличаване на нови членовете на Асоциацията.
* Да се работи за спазване на дисциплината по събиране на

членския внос.

1. Години наред Национална асоциация ХоРеКа подкрепя международното специализирано изложение СИХРЕ, което се провежда в ИЕЦ.
2. Присъстващите членове на Асоциацията оцениха положените усилия и добрата организация на специализираното изложение СИХРЕ 2022 от страна на ръководството на Асоциацията и ръководството на Интер Експо Център.
3. Във връзка с несигурната обстановка, както и ограничителните мерки във връзка с пандемията, до последния момент на началото на изложението, накараха много от нашите колеги да откажат участие в изложбата. Това се отрази на мащабите на СИХРЕ 2022 и от 4 палати изложението се проведе само в 2. Макар и само в две зали изложението имаше добра представителност от всички сектори на ХоРеКа.

 Добра организация и разнообразна съпътстваща програма.

1. Общото събрание възлага на ръководството на Асоциацията да проучи какви са цените за изложбената площ за фирмите, които не са членове. Ако цените са на нивото на нашите да проведе среща с Ръководството на ИЕ Център за изясняване на проблема и да се изготвят предложения за оптимизация за изложението СИХРЕ 2024.
2. Предлаганите дати за СИХРЕ 2024 са за средата на месец февруари **13 – 16 февруари 2024 година..**
3. Общото събрание реши за по-добрата организация на работата на Управителния съвет да се разпределят конкретни отговорности на членовете по дейности.
4. През настоящата 2023 година Асоциацията отбелязва 20 години от основаването си.В тази връзка беше изготвена концепция за честването. Всички членове на УС и КС взеха активно участие в подготовката на събитието, което се проведе днес 17.03.2023 г.
5. Да се помисли за как да се активизира и популяризира дейността на Асоциацията, като всички членове се включат по-активно с идеи.
6. За следващото събрание да се изготвят табелки с имената и фирмите на участниците и се поставят на масата.
7. Да се работи по привличането на нови членове, с цел по-голяма представителност на Асоциацията.

17.03.2023 Г.